stanford-oval/wikipedia huggingface dataset:
Phill Lewis

Phill Lewis vuonna 2007.
Phill Lewis (s. 4. syyskuuta 1968) on yhdysvaltalainen näyttelijä. Hänen tunnetuimpia roolisuorituksiaan on Herra Marion Moseby, tiukka ja ankara hotellin johtaja sarjoissa Zackin ja Codyn viiden tähden elämää ja Viiden tähden merielämää. Lewis on myös vieraillut yhdessä Frendit-jaksossa. Hänellä oli sieppaajan rooli elokuvassa Sisäinen sankari ja rooli elokuvassa I Spy.
Lewis oli myös mukana 2006 ja 2007 vuoden Disney Channel Gamesissa.
Plutoni (geologia)

Plutoni on geologiassa intrusiivinen magmakivimassa, joka kiteytyy maanalaisesta magmasta. Plutoneihin lukeutuvat mm. batoliitit, diapiirit ja stokit. Käytännössä plutoni viittaa selvästi erottuviin, halkaisijaltaan kilometrejä oleviin magmakivimassoihin. Plutoninen kivilaji eli syväkivi on syvällä maankuoressa magmasta kiteytynyt kivilaji. Yleisimmät plutoniset kivilajit ovat graniitti, granodioriitti, tonaliitti ja kvartsidioriitti.
Plutoni

Plutoni voi viitata seuraaviin asioihin:
Plutoni, kääpiöplaneetan nimitykseksi aiottu sana
Plutoni, geologiassa intrusiiviinen magmakivimassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Plutoni”, voi hakea sivunnimihaulla, laajalla sivunnimihaulla tai tekstihaulla.
BBC Cymru Wales

| BBC Cymru Wales |
| --- | --- |

Tunnuslause:  The Nation’s Broadcaster (kymr. Darlledwr y Genedl) (suom. Kansan viestintäyhtiö)
Yritysmuoto:  valtio-omisteinen osakeyhtiö
Perustettu:  toiminta alkoi 1923 yhtiö perustettu 1964
Toimitusjohtaja:  Rhodri Talfan Davies
Kotipaikka:  Cardiff, Wales
Toiminta-alue:   Wales
Toimiala:  viestintä
Tuotteet:  BBC One Wales BBC Two Wales BBC Radio Wales BBC Radio Cymru C2
Henkilöstö:  1 200
Emoyhtiö:  BBC
Omistaja:  BBC
Kotisivu:  About BBC Cymru Wales
Infobox OKVirheellinen NIMI-arvo: 
BBC Cymru Wales (yhdistelmä englanninkielisestä BBC Walesistä ja kymrinkielistä BBC Cymrusta) on Britannian yleisradioyhtiö BBC:n alueellinen palvelu Walesissa. Vuonna 1964 toimintansa yhtiöittäneen palvelun pääkonttori sijaitsee Cardiffissa, ja se työllistää ympäri maata sijaitsevissa televisio-, radio- ja verkkopalveluissaan noin 1 200 ihmistä.
Palvelut > Televisio

BBC Cymru Wales operoi kahta televisiokanavaa, BBC One Walesia ja BBC Two Walesia, jotka voivat irtaantua valtakunnallisesta lähetyksestä milloin tahansa lähettääkseen paikallista sisältöä Walesista. Nämä kanavat lähettävät monenlaisia itse tuotettuja ohjelmia, esimerkkinä uutislähetys BBC Wales Today, joka toimitetaan useita kertoja päivässä.
Näiden kahden kanavan lisäksi yhtiö omistaa 94 prosenttia kymrinkielisestä S4C-kanavasta, jolle se toimittaa ohjelmia ilman korvausta täyttääkseen julkisen palvelun velvoitteensa. BBC tuottaa kanavalle muun muassa uutisohjelman Newyddion, yhtiön pisimpään tuotetun saippuasarjan Pobol y Cwm ja erilaisia urheiluohjelmia. Vuoteen 2010 saakka se myös tuotti poliittisia ajankohtaisohjelmia S4C2-kanavalle, joka oli walesilainen vastine BBC Parliamentille. BBC:llä on Skotlannissa samantyylinen gaelinkielinen kanava BBC Alba, ja viime vuosina on suunniteltu S4C:n uudelleennimeämistä BBC Cymruksi BBC:n brändin yhtenäistämiseksi.
Aikoinaan BBC Cymru Wales tuotti paljon paikallisia ohjelmia myös digitaalisille kanaville, kuten BBC Choicelle ja BBC 2W:lle. Näitä olivat muun muassa uutislähetykset, ajankohtaismakasiinit, varta vasten digikanavia varten tilatut sarjat, urheilu-uutislähetykset, lisälähetykset rugbysta ja jalkapallosta sekä Newsnight-ohjelman paikallinen versio Wales at Eleven. Royal Television Society onkin palkinnut BBC Cymru Walesin useaan otteeseen kattavasta uutistarjonnastaan sekä kriitikoiden arvostamista sarjoistaan.
Palvelut > Radio

Yhtiö operoi myös kahta radiokanavaa: englanninkielistä BBC Radio Walesia ja kymrinkielistä BBC Radio Cymrua. Radio Wales lähettää alueellista sisältöä aamukuudesta yökahteen vuoden jokaisena päivänä, ja yöaikaan kanavan taajuuksilla kuuluu BBC World Servicen lähetys. Radio Cymru lähettää aamuviidestä yöyhteen, mutta sen ohjelmat vaihtelevat laajsti ja edustavat useita erilaisia lajityyppejä, mikä tekee Radio Cymrusta kymrinkielisen yleispalvelukanavan. Ilta-aikaan kanavalla soi Bangorista lähetettävä nuorten ohjelmablokki C2, joka on kymrinkielinen vastine BBC Radio 1:lle. Öisin kanavalla kuuluu BBC Radio 5 Liven englanninkielinen Up All Night -lähetys.
Aikoinaan Radio Walesin taajuus jaettiin edelleen kuuteen paikalliseen taajuuteen, joiden lähetyskeskukset sijaitsivat Koillis-Walesin Wrexhamissa, Moldissa ja Connah's Quayssa sekä Kaakkois-Walesin Merthyrissä, Rhonddassa ja Cwmbranissa. Muualla maassa kuultiin edelleen kansallista Radio Walesin lähetystä. Paikalliset taajuudet lakkautettiin loppuvuodesta 1993, jolloin yhteinen Radio Wales tuli kuultavaksi koko maassa. Vaikka paikalliset taajuudet lakkautettiin, kahdeksassa kaupungissa ympäri Walesiä tuotetaan silti tunnittaisia uutisvälähdyksiä ja paikallisten urheilujoukkueiden otteluselostuksia.
Palvelut > Interaktiiviset palvelut

BBC Cymru Walesilla on omat verkkoportaalit sekä englanniksi että kymriksi, joihin tuotetaan uutis-, urheilu- ja viihdesisältöjä. Portaalin kautta on myös mahdollista oppia kymriä muun muassa käymällä läpi verkkokursseja sekä kääntämällä päälle BBC Vocab -toiminnon, joka kääntää kymrinkielisen tekstin englanniksi. Nämä sisällöt ovat saatavilla myös digitelevision red button -palvelussa.
Palvelut > National Orchestra of Wales

Walesin kansallinen sinfoniaorkesteri (BBC National Orchestra of Wales, Cerddorfa Genedlaethol Gymreig y BBC, lyhennetään BBC NOW) on yksi BBC:n viidestä orkesterista, Walesin kansallisorkesteri sekä maan ainoa täysammatillinen orkesteri. Se on yhtaikaa maan virallinen kansallisorkesteri sekä lähetystoimijan orkesteri, ja sen konsertteja kuullaan kansallisten kanavien lisäksi myös valtakunnallisella BBC Radio 3 -kanavalla. Orkesterin kotipaikka on Cardiffissa sijaitseva Hoddinott Hall, joka on nimetty yhden Walesin tunnetuimmista muusikoista, säveltäjä Alun Hoddinottin, mukaan. NOW:n tämänhetkinenmilloin? ylikapellimestari on tanskalainen Thomas Søndergård, joka ei ennen pestiään ollut toiminut kertaakaan kapellimestarina. Orkesteri on tunnettu monen BBC Cymru Walesin tuottaman televisiosarjan taustamusiikin levyttämisestä sekä vuosittaisista esiintymisistään Proms-festivaalilla Lontoon Royal Albert Hallissa. Kriitikoiden huomiota on kerännyt erityisesti NOW:n uutta Doctor Who -sarjaa varten levyttämä taustamusiikki, jonka on säveltänyt englantilainen Murray Gold ja jota orkesteri on myös esittänyt useana vuonna erillisissä Doctor Who at The Proms -konserteissa ja ympäri Yhdistynyttä kuningaskuntaa kiertävällä Doctor Who Live -kiertueella.
Toimitilat

BBC Cymru Walesin pääkonttori Broadcasting House sijaitsee pohjoisessa Cardiffissa, Llandaffin kaupunginosassa. Sen rakentaminen aloitettiin vuonna 1963, ja ensimmäiset toimijat astuivat sisään vuonna 1966. Virallisesti toimitalo avattiin kuitenkin vasta 1. maaliskuuta 1967. Uuden, lähetystoimijan tarpeita varten räätälöidyn pääkonttorin rakentaminen oli tarpeen, sillä BBC:n toiminnot Walesissa laajentuivat koko ajan ja televisiolähetykset alkoivat maassa vasta kaksi vuotta ennen rakennuksen valmistumista, vaikka puitteet siihen eivät olleet läheskään valmiit. Broadcasting Housessa oli alkuvaiheessa studiotilat uutislähetyksiä, draamatuotantoja sekä NOW:ia varten. Jälkimmäisenä mainittu toimija muutti vuonna 2009 vastavalmistuneeseen Hoddinott Halliin, jolloin siltä jääneet tilat jäivät tyhjiksi.
Ennen Broadcasting Housen valmistumista BBC:n Walesin-toimintojen pääkonttorina toimi vanha siunauskappeli Newportin Broadwaylla, ja toinen studiotila sijaitsi Cardiffin keskustan parakeissa lähellä Taff-jokea. Jälkimmäisissä studioissa tehtiin draama- ja viihdeohjelmia vuosikymmenten ajan, vaikka tilat eivät ilmiselvästi olleet tarkoitukseen sopivat. Tiloissa oli vain kaksi studiota, eikä parakeissa ollut laitteistoa, jolla filmiä olisi pystytty lähettämään eetteriin. Tämän takia kaikki lähetykset piti välittää lähettimelle kuvaputkilaitteiston avulla joko Bristolista tai Lontoosta. Wales Todayn filmimateriaalin käsittelyn hoiti cardiffilainen yksityisfirma siihen saakka, kunnes BBC sai asianmukaiset laitteistot Cardiffiin. Vaikea tilanne vauhditti uuden pääkonttorin suunnittelemista entisestään.
BBC Cymru Wales on tehnyt suuria investointeja uusiin studioihin Cardiffiin siirrettyjen uusien tuotantojen takia. Broadcasting Housen draamastudion on varannut saippuasarja Pobol y Cwm'n kuvausryhmä, ja tuotantojen laajetessa BBC päätti perustaa uuden studioyksikkö Upper Boat Studiosin Pontypriddin kaupunkiin. Siellä kuvattiin pääasiassa Doctor Whota ja sen spin-off-sarjaa, Torchwoodia. Vaikka uudet studiot olivat juuri valmistuneet, niistä tuli nopeasti liian pieniä uusille tuotannoille, jotka siirrettiin Walesiin muualta Britanniasta. Tämän takia BBC rakennutti uuden studioyksikön, Roath Lockin, Cardiffiin vuonna 2010, ja sen valmistuessa talvella 2011 kaikki BBC Cymru Walesin draamatuotannot siirrettiin vähitellen Upper Boatista Roath Lockiin.
Näiden tilojen ohella BBC Cymru Walesilla on paikallistoimituksia Aberystwythissa, Bangorissa, Carmarthenissa, Newtownissa, Penrhyndeudraethissa ja Wrexhamissa. Näissä tiloissa tuotetaan Radio Walesin ja Radio Cymrun paikallisuutislähetyksiä.
Tuotannot

BBC Cymru Wales tuottaa ohjelmistoa näytettäväksi myös muualle Britanniaan. Yhtiön tuotannot ovat olleet maailmanlaajuisestikin suosittuja. Alla on esimerkkejä yhtiön tuottamista ja tilaamista menestyneistä sarjoista.
Kahden kerroksen väkeä (1970-1975, 2010-2012)
Pobol y Cwm (1974-)
Belonging (1999-2009)
High Hopes (2002-2009)
Doctor Who (2005-)
Torchwood (2006-)
Life on Mars (2006-2007)
Ashes to Ashes (2008-2010)
Merlin (2008-)
Uusi Sherlock (2010-)
Aiheesta muualla

Wikimedia Commonsissa on kuvia tai muita tiedostoja aiheesta .
Tietoa BBC Cymru Walesista (englanniksi)
Tietoa BBC Cymru Walesista (kymriksi)
BBC Cymru Walesin tuotantoauto Pwllhelin kaupungissa vuonna 2009.
Cardiffissa sijaitseva BBC Hoddinott Hall, Walesin kansallisen sinfoniaorkesterin päämaja.
Big Brother Vip

| Big Brother VIP |
| --- | --- |
 

 
Alkuperämaa:  Suomi
Esittäminen
Verkko:  Nelonen Ruutu+
Ensimmäinen esitys:  2021-05-022. toukokuuta 2021
Viimeinen esitys:  2021-05-2020. toukokuuta 2021
Kaudet
 ← Edellinen Big Brother 2020 Seuraava → Big Brother 2021
Big Brother Suomi VIP oli tositelevisiosarja Big Brotherin suomalaisen version kolmastoista tuotantokausi. Se alkoi 2. toukokuuta 2021 ja kesti 19 päivää. Kausi esitettiin Nelonen Median Nelonen-kanavalla sekä Ruutu+-suoratoistopalvelussa. Kaudella kilpailivat julkisuudesta tutut henkilöt.
Kauden juontajina toimivat Anni Hautala, Tinni Wikström ja Kimmo Vehviläinen. Hautala ja Wikström juonsivat tiistaisin, torstaisin, lauantaisin ja sunnuntaisin esitetyt häätölähetykset. Vehviläisen juontamat päivittäislähetykset esitettiin maanantaisin, keskiviikkoisin ja perjantaisin. Kauden finaali esitettiin 20. toukokuuta. Voittaja sai 30 000 euron rahapalkinnon.
Kauden uusi Big Brother -talo oli rakennettu Vantaalle.  Kahden edellisen kauden ajan talo oli kauppakeskus Redissä Kalasatamassa.
Asukkaat sanoittivat kauden viimeisen viikon aikana oman kappaleensa, jonka nauhoittamisessa auttoi ohjelmassa vieraillut rap-artisti Pyhimys.
Asukkaat

| Asukkaan tiedot (nimi, ikä) | Saapui taloon | Poistui talosta | Poistumisen  syy |
| --- | --- | --- | --- |
| Petra Olli (26) | Päivä 1 | Päivä 19 | Voittaja |
| Markku Pulli (33) | Päivä 1 | Päivä 19 | Toinen |
| Nina Mikkonen (56) | Päivä 1 | Päivä 19 | Kolmas |
| Sara Forsberg (27) | Päivä 1 | Päivä 19 | Neljäs |
| Aleksi Valavuori (42) | Päivä 1 | Päivä 17 | Häätö |
| Pinja Sanaksenaho (18) | Päivä 1 | Päivä 15 | Häätö |
| Roni Bäck (27) | Päivä 1 | Päivä 15 | Häätö |
| Janne Porkka (55) | Päivä 1 | Päivä 14 | Häätö |
| Seppo ”Sedu” Koskinen (63) | Päivä 1 | Päivä 12 | Häätö |
| Sanna Ukkola (46) | Päivä 1 | Päivä 10 | Häätö |
| Saija ”Sani” Aartela (49) | Päivä 1 | Päivä 8 | Häätö |
| Rosa Meriläinen (45) | Päivä 1 | Päivä 7 | Häätö |
| Toni Nieminen (45) | Päivä 1 | Päivä 5 | Häätö |
| Kelly Kalonji (33) | Päivä 1 | Päivä 3 | Häätö |
Kauppakilpailut

Tällä kaudella asukkaat pääsivät tienaamaan kauppakilpailuissa rahan sijasta kauppa-aikaa.
| Päivä | Kilpailun nimi | Tulos |
| --- | --- | --- |
| 3 | Yksi pallo = yksi sekunti | 26 sekuntia |
| 5 | Yksi sekunti = yksi sekunti | 78 sekuntia |
| 10 | Paluu kouluun | 33 sekuntia, punainen joukkue voitti (Sara, Petra, Aleksi ja Markku) |
| 12 | Hedelmäpeli | 63 sekuntia, punainen joukkue voitti (Sara, Petra, Aleksi ja Markku) |
| 15 | Tandem Finlandia Biathlon | 156 sekuntia, Superminuutti |
Nimeämiskilpailut

Nimeämiskilpailujen voittajat pääsivät vaikuttamaan nimeämisiin.
| Päivä | Kilpailun nimi | Voittaja |
| --- | --- | --- |
| 6 | Kalteva pinta | Sedu |
| 9 | Ny rillataan | Sininen joukkue (Roni, Nina, Janne, Pinja ja Sedu) |
| 11 | Pulmavinssi | Punainen joukkue (Sara, Petra, Aleksi ja Markku) |
| 13 | Mestaruusottelu | Sininen joukkue (Roni, Nina, Janne ja Aleksi) |
Nimeämistaulukko

|  | 1>  viikko.Päivä 2 | 1>  viikko.Päivä 4 | 1>  viikko.Päivä 6 | 1>  viikko.Päivä 7 | 2>  viikko.Päivä 9 | 2>  viikko.Päivä 11 | 2>  viikko.Päivä 13 | 2>  viikko.Päivä 14 | 3>  viikko.Päivä 16 | 3>  viikko.Päivä 19 | Ääniä yhteensä |
| --- | --- | --- | --- | --- | --- | --- | --- | --- | --- | --- | --- |
| Petra | — | Rosa Sedu | Sara Sanna | — | — | Janne Nina | Pinja Nina | — | — | Voittaja (Päivä 19) | 2 |
| Markku | — | Rosa Sanna | Sanna Rosa | — | — | Pinja Sedu | Pinja Sara | — | — | Toinen (Päivä 19) | 13 |
| Nina | — | Toni Rosa | Sedu Rosa | — | — | Sedu Markku | Janne (4) Markku (2) | — | — | Kolmas (Päivä 19) | 7 |
| Sara | — | Rosa Toni | Rosa Roni | — | — | Sedu Nina | Aleksi Pinja | — | — | Neljäs (Päivä 19) | 8 |
| Aleksi | — | Sara Markku | Pinja Roni | — | — | Janne Pinja | Janne (4) Pinja (2) | — | — | Häädetty (Päivä 17) | 8 |
| Pinja | — | Sanna Sedu | Sanna Sedu | — | — | Markku Janne | Aleksi Janne | — | Häädetty (Päivä 15) | Häädetty (Päivä 15) | 13 |
| Roni | — | Sanna Rosa | Markku Sani | — | — | Sedu Markku | Markku (4) Janne (2) | — | Häädetty (Päivä 15) | Häädetty (Päivä 15) | 3 |
| Janne | — | Rosa Sanna | Rosa Sedu | — | — | Nina Sedu | Aleksi (4) Sara (2) | Häädetty (Päivä 14) | Häädetty (Päivä 14) | Häädetty (Päivä 14) | 21 |
| Sedu | — | Rosa Sanna | Sani Roni | — | — | Nina Pinja | Häädetty (Päivä 12) | Häädetty (Päivä 12) | Häädetty (Päivä 12) | Häädetty (Päivä 12) | 18 |
| Sanna | — | Petra Sedu | Janne Sara | — | — | Häädetty (Päivä 10) | Häädetty (Päivä 10) | Häädetty (Päivä 10) | Häädetty (Päivä 10) | Häädetty (Päivä 10) | 18 |
| Sani | — | Sanna Sedu | Sanna Sedu | — | Häädetty (Päivä 8) | Häädetty (Päivä 8) | Häädetty (Päivä 8) | Häädetty (Päivä 8) | Häädetty (Päivä 8) | Häädetty (Päivä 8) | 3 |
| Rosa | — | Toni Janne | Janne Sedu | Häädetty (Päivä 7) | Häädetty (Päivä 7) | Häädetty (Päivä 7) | Häädetty (Päivä 7) | Häädetty (Päivä 7) | Häädetty (Päivä 7) | Häädetty (Päivä 7) | 19 |
| Toni | — | Sanna Rosa | Häädetty (Päivä 5) | Häädetty (Päivä 5) | Häädetty (Päivä 5) | Häädetty (Päivä 5) | Häädetty (Päivä 5) | Häädetty (Päivä 5) | Häädetty (Päivä 5) | Häädetty (Päivä 5) | 5 |
| Kelly | — | Häädetty (Päivä 3) | Häädetty (Päivä 3) | Häädetty (Päivä 3) | Häädetty (Päivä 3) | Häädetty (Päivä 3) | Häädetty (Päivä 3) | Häädetty (Päivä 3) | Häädetty (Päivä 3) | Häädetty (Päivä 3) | — |
| Häätö- äänestyksessä | Kaikki asukkaat | Nina Rosa (13) Sanna (11) Toni (5) | Markku Sanna (7) Rosa (6) Janne (4) | Kaikki muut asukkaat paitsi Janne | Sara Petra Aleksi Sanna Markku | Roni Sedu (8) Nina (6) Janne (5) | Janne (11) Aleksi (8) Pinja (7) Markku (6) | Kaikki muut asukkaat paitsi Aleksi | Kaikki asukkaat | Kaikki asukkaat |  |
| Häädetty | Kelly | Toni | Rosa | Sani | Sanna | Sedu | Janne | Roni Pinja | Aleksi |  |  |
| Kaksintaistelussa | Petra Aleksi | Nina Rosa | Sanna Janne | Sedu Nina Ei kaksintaistelua | Aleksi Sara | Roni Nina | Aleksi Pinja | Nina Ei kaksintaistelua | Ei kaksintaistelua | Ei kaksintaistelua |  |
Nimeämistaulukko > Poikkeukset nimeämisissä

Päivä 2: Nimeämisiä ei järjestetty. Kaikki asukkaat olivat häätöäänestyksessä.
Päivä 3: Suoran lähetyksen aikana poistettiin asukkaita äänestyksestä äänimäärän perusteella neljän asukkaan ryhmissä. Viimeisen kolmen joukosta vähiten ääniä saanut Kelly häädettiin talosta. Kaksintaistelussa immuniteetin seuraavaan häätöäänestykseen voitti Aleksi.
Päivä 4: Viimeisenä aikapommia talossa pitänyt Nina joutui suoraan häätöäänestykseen.
Päivä 5: Häätöäänestyksen kolme vähiten ääniä saanutta asukasta joutui studioon, jonka jälkeen Toni häädettiin talosta. Kaksintaistelussa immuniteetin seuraavaan häätöäänestykseen voitti Nina.
Päivä 6: Sedu voitti nimeämiskilpailun ja päätti vaihtaa häätöäänestykseen tilalleen Markun.
Päivä 7: Rosan häädön jälkeen Janne voitti immuniteetin kaksintaistelussa. Loput asukkaat joutuivat häätöäänestykseen.
Päivä 8: Sanin häädön jälkeen jäljellä olevat kaksi asukasta eivät kohdanneet kaksintaistelussa, joten immuniteettia ei jaettu.
Päivä 9: Nimeämiskilpailun hävinnyt punainen joukkue joutui häätöäänestykseen.
Päivä 10: Kaksintaistelussa immuniteetin seuraavaan häätöäänestykseen voitti Sara.
Päivä 11: Nimeämiskilpailun voittanut punainen joukkue sai valita joukostaan yhden, joka saa immuniteetin ja sinisestä joukkueesta yhden, joka joutuu suoraan häätöäänestykseen. Immuniteetin sai Aleksi ja häätöäänestykseen joutui Roni.
Päivä 12: Kaksintaistelussa immuniteetin seuraavaan häätöäänestykseen voitti Roni.
Päivä 13: Katsojaäänestyksessä eniten ääniä saanut Aleksi loikkasi siniseen joukkueeseen. Aleksin tilalle punaiseen joukkueeseen siirrettiin Pinja. Nimeämiskilpailun voittanut sininen joukkue sai antaa tuplapisteet nimeämisissä.
Päivä 14: Aleksi voitti itselleen immuniteetin. Loput asukkaat joutuivat häätöäänestykseen.
Päivä 15: Tuplahäädön jälkeen jäljelle jäänyt Nina ei kilpaillut kaksintaistelussa, vaan palasi suoraan takaisin taloon.
Plutoniumdioksidi

| Plutoniumdioksidi |
| --- | --- |

Tunnisteet
IUPAC-nimi:  Plutonium(IV)oksidi
CAS-numero:  12059-95-9
PubChem CID:  9795444
Ominaisuudet
Molekyylikaava:  PuO2
Moolimassa:  276,06 g/mol
Ulkomuoto:  Tummankeltainen tai vihreä, kiinteä
Sulamispiste:  2 390 °C (2 663 K)
Tiheys:  11,46 g/cm3
Liukoisuus veteen:  Liukenematon
Plutoniumdioksidi eli plutonium(IV)oksidi (molekyylikaava PuO2) on plutoniumin oksidi. Sen kiderakenne on tilakeskeinen kuutio, jossa Pu4+ ydintä ympäröi neljä happiatomia. Tämä rakenne on samanlainen kuin kalsiumfluoridilla. Plutoniumdioksidia syntyy spontaanisti plutoniumin joutuessa kosketukseen ilman hapen kanssa. Plutoniumdioksidi liukenee vain kuumaan typpihappoon. Plutoniumdioksidilla on korkea sulamispiste.
Plutoniumdioksidia voidaan käyttää ydinpolttoaineena MOX-polttoaineissa. Sitä käytetään myös radioisotooppisissa termosähkögeneraattoreissa esimerkiksi avaruusluotainten voimanlähteenä.
Buzz!

| Buzz! |
| --- | --- |

Kehittäjä:  Relentless Software
Julkaisija:  Sony Computer Entertainment Europe
Lajityyppi:  partypeli
Alusta:  PlayStation 2 PlayStation 3 PlayStation Portable
Ensijulkaisu:  Buzz! Musiikkivisa (2005)
Viimeisin julkaisu:  Buzz! Suuri Musavisa (2010)
Aiheesta muualla
MobyGames
Lisää peliartikkeleitaVideopelien teemasivulla
Buzz! on Sony Computer Entertainment Europen kehittämä tietokilpailu- ja partypelivideopelisarja PlayStation 2:lle, PlayStation 3:lle ja PlayStation Portablelle.
Pelaaminen

Pelien tarkoituksena on vastata oikein esitettyihin kysymyksiin, jolloin pelaaja saa kasvatettua pistetiliään. Joillain kierroksilla on mahdollista hävittää tai varastaa toisten pelaajien pisteitä. Lopuksi suurimman pistemäärän kerännyt pelaaja voittaa ja saa itselleen sattumanvaraisen, kuvitteellisen palkinnon.
Pelin ohjaamiseen käytetään USB-keskittimellä kytkettäviä Buzz!-vastaussummereita, joissa on neljä värinäppäintä sekä Buzz!-näppäin. Pelit voidaan ostaa erikseen tai summereiden kanssa. Osa peleistä on myös yhteensopivia EyeToy-kameran kanssa. Pelejä on ilmestynyt eri alustoille jo toistakymmentä, joista suurin osa on eri aihealueita käsitteleviä visailuja ja loput Buzz!-summereilla pelattavia pulmapelejä. Peliä voi samanaikaisesti pelata 1–8 henkilöä ja ne ovat saatavina täysin suomenkielisinä.
Vuonna 2008 PlayStation 3:lle julkaistiin Buzz TV Visa, joka sisältää langattomat summerit.
Pelit

Buzz! Musiikkivisa (2005) – PlayStation 2
Buzz! Suuri Tietovisa (2006) – PlayStation 2
Buzz! Sporttivisa (2006) – PlayStation 2
Buzz! Megavisa (2007) – PlayStation 2
Buzz! Hollywood Leffavisa (2007) – PlayStation 2
Buzz! PopVisa (2008) – PlayStation 2
Buzz! TV Visa (2008) – PlayStation 3
Buzz! Master Quiz (2008) – PlayStation Portable
Buzz! Aivojumppa (2008) – PlayStation Portable
Buzz! Suomen Neropatti (2009) – PlayStation 2, PlayStation 3, PlayStation Portable
Buzz! Visailun maailma (2009) – PlayStation 3, PlayStation Portable
Buzz! Suuri Musavisa (2010) – PlayStation 3
Junior-pelit

Buzz! Junior: Viidakkovillitys (2006) – PlayStation 2
Buzz! Junior: RoboRieha (2007) – PlayStation 2
Buzz! Junior: Monsterimania (2007) – PlayStation 2
Buzz! Junior: Dinojengi (2008) – PlayStation 2
Buzz! Junior: Viidakkovillitys (2008) – PlayStation 3 (PlayStation Network)
Buzz! Junior: Riemuralli (2008) – PlayStation 2
Buzz! Junior: RoboRieha (2009) – PlayStation 3 (PlayStation Network)
Aiheesta muualla

Virallinen Buzz!-sivusto
Buzz!-pelisarjan ohjain
Bysanttilaisen kulttuurin museo

| Bysanttilaisen kulttuurin museo Μουσείο Βυζαντινού Πολιτισμού |
| --- | --- |
 Bysanttilaisen kulttuurin museo.
Tyyppi:  museo
Sijainti:  Thessaloniki, Keski-Makedonia, Kreikka
Perustettu:  1994
Kotisivut:  www.mbp.gr
Koordinaatit:  40°37′27″N, 22°57′18″E
 fiBysanttilaisen kulttuurin museo 
   
Bysanttilaisen kulttuurin museo (kreik. Μουσείο Βυζαντινού Πολιτισμού, Mouseío Vyzantinoú Politismoú) on museo Thessalonikissa Kreikassa. Se esittelee Thessalonikin kaupungin sekä Makedonian alueen varhaiskristillisen ja bysanttilaisen ajan historiaa.
Historia ja rakennus

Ajatus Kreikan keskiajalle omistetusta museosta Thessalonikissa syntyi jo vuonna 1913 pian sen jälkeen, kun Makedonia oli liitetty Kreikkaan. Arkkitehtuurikilpailu museorakennuksesta järjestettiin kuitenkin vasta vuonna 1977. Museota alettiin rakentaa 1980-luvulla. Rakennus valmistui vuonna 1993 ja museo avattiin syyskuussa 1994. Tuolloin monia esineitä, jotka oli viety Thessalonikista Bysanttilaiseen ja kristilliseen museoon Ateenaan vuonna 1916, siirrettiin uuteen museoon.
Museorakennus edustaa modernia arkkitehtuuria. Museon pysyvät näyttelyt ovat yhdessätoista salissa. Kukin sali muodostaa oman näyttelykokonaisuutensa. Museossa on myös tiloja väliaikaisille näyttelyille, sekä auditorio, tutkimus-, entisöinti- ja varastotiloja ja museokauppa. Museo järjestää näyttelyitä myös Thessalonikin Valkoisessa tornissa. Aivan museon vieressä sijaitsee Thessalonikin arkeologinen museo.